Afera ’koverta’ i protesti opozicije – šta se dešava u Crnoj Gori? | Talas.rs\nCrna Gora još jedna je zapadnobalkanska država u kojoj se dešavaju protesti nezadovoljnih građana republičkom vlašću, korupcijom i kriminalom i lošim životnim standardom.\nIako su se protesti u Crnoj Gori dešavali i ranije, ovog puta su oni bili podstaknuti pre svega aferom koverte gde se na snimku vidi kako biznismen Duško Knežević uručuje oko 100.000 evra tadašnjem gradonačelniku Podgorice Slavoljubu Stijepoviću.\nDuško Knežević se trenutno nalazi u Londonu kao državljanin Velike Britanije, a prema pisanju medija na zahtev Crne Gore, Knežević je stavljen i na crvenu Interpolovu poternicu. Međutim, na sajtu Interpola ne postoje podaci koji bi potvrdili ovu informaciju.\nNa ove teme razgovarao sam sa Daliborkom Uljarević, direktorkom Centra za građansko obrazovanje iz Podgorice, kao i sa publicistom iz Podgorice Feđom Pavlovićem.\nKoji su zahtevi sa protesta u Crnoj Gori?\nOkupljeni građani su na protestima u Crnoj Gori zatražili korenite sistemske promene, kao i ostavke predsednika Mila Đukanovića, premijera Duška Markovića, čelnika tužilaštva i Agencija za sprečavanje korupcije.\nDodatno, opozicione stranke u Crnoj Gori zatražile su od nadležnih institucija da ispitaju nelegalno finansiranje vladajuće Demokratske partije socijalista Mila Đukanovića. Za to vreme, vlasnik Atlas banke Duško Knežević zvanično je osumnjičen za krivično delo zloupotrebe u privrednom poslovanju podstrekivanjem čime je budžet Crne Gore oštećen za 1,9 miliona evra.\nFeđa Pavlović: Afera koverta jasno je pokazala da DPS raspolaže nelegalnim fondovima\nU razgovoru za Talas, publicista iz Podgorice Feđa Pavlović ističe da je neposredni povod za proteste bila afera „koverta“ koja je započela objavljivanjem video snimka na kome odbegli biznismen Duško Knežević, u svojoj kući, visokom funkcioneru Đukanovićeve DPS predaje kovertu sa 97.500 evra u toku predizborne kampanje.\n„Taj video snimak jasno je pokazao ono što je crnogorska javnost sve vreme znala, tj. da DPS raspolaže nelegalnim fondovima pomoću kojih pred svake izbore kupuje glasove. Međutim (kao i svi neposredni uzroci), ova afera, sama po sebi, nije suštinski uzrok protesta – ona je samo poslužila kao okidač svog besa, nezadovoljstva i frustracije naših sugrađana, nataloženog pod tridesetogodišnjom vlašću DPS-a.“\nDaliborka Uljarević: Protesti su odgovor na paralisanost institucija sistema\nU razgovoru za Talas, izvršna direktorka Centra za građansko obrazovanje iz Podgorice, Daliborka Uljarević ističe da su protesti u Crnoj Gori pre svega građanski, a da ih podržava opozicija.\n„Oni su direktan odgovor na paralisanost institucija sistema da adekvatno procesuiraju indicije, ali i dokaze, o zloupotrebi institucija i ovlašćenja, kao i druga kršenja zakona, od strane ključnih donosilaca odluka iz struktura vlasti“, ocenjuje Daliborka Uljarević.\nOna dodatno navodi da su „protesti i odgovor na nataloženo nezadovoljstvo mnogih građana socio-ekonomskim ambijentom, njihovo neprihvatanje da javni servis i instituciije treba da budu servis jedne partije a ne svih građana, ali i izraz snažnog osjećaja nepravde svih onih koji ne pripadaju strukturama moći ili su označeni kao nepodobni.“\nKad je reč o pomenutoj aferi čiji učesnik je Duško Knežević koji je osumnjičen za razne pronevere, Uljarevićeva smatra da je ta afera umestu da u fokusu ima samog Kneževića, da je ona zapravo otvorila pandorinu kutiju afera protiv samo vlasti i Mila Đukanovića.\nSvaki građanski protest uvek predstavlja politički stav\nNa isti način kao i u Srbiji, aktuelni režim u Crnoj Gori pokušava da diskredituju proteste tako što govore da iza njih stoje političke stranke i da građani treba da paze da ne budu obmanuti. Međutim, postavlja se pitanje gde je razlika između građanskog i političkog i da li ona uopšte ikada postoji. Ovo naročito dolazi do izražaja kada je cilj građana i političkih stranaka isti.\nTakvog je mišljenja i naš sagovornik Feđa Pavlović koji ističe da su protesti po definiciji politički čin.\n„Vi protestujete u ime nekih prava i sloboda za koje tvrdite da vam ih vlast uskraćuje, ili povodom nekih odluka koje verujete da vlast treba/mora/ne sme da donese. A kada to radite, vi od vlasti zahtevate da uvaži vaše žalbe i zahteve, time podrazumevajući poziciju građanina spram vlastodršca koji prema tom građaninu ima određenu odgovornost. Ako to nije politička stvar, ne znam šta je“, naglašava Feđa Pavlović.\nSa druge strane, Daliborka Uljarević ističe da nema protesta koji nisu politički, jer je to izraz građanskog aktivizma, ali oni nisu partijsku te u tome vidi njihovu snagu i zajedništvo.\nOna smatra da je posebno važno naglasiti „da se radi o najmasovnijim protestima od obnove državnosti Crne Gore, da su oni mirni, da imaju podršku raznovrsnih slojeva građana ali i društvenih struktura koji bez ikakvih nacionalnih ili partijskih obilježja dolaze na protest šaljućim time poruku da bez obzira na razlike postoji jako puno onih koji hoće državu u kojoj će pravo važiti za sve podjednako“.\nUkoliko bi došlo do prisvajanja protesta od strane neke partije ili nacionalne grupacije to bi direktno odgovaralo politici dubokij podela i rovova DPS-a, ocenjuje naša sagovornica.\nPokušaj Mila Đukanovića da diskredituje proteste\nU sinoćnom intervjuu na Javnom servisu, Milo Đukanović osim što je osporio zahteve sa protesta, on je izjavio i da je pravi cilj opozicije zapravo nasilna smena vlasti.\nFeđa Pavlović smatra da je takav pristup već godinama neizostavan deo Đukanovićevog repertoara, koji ga iznova ponavlja kad god mu se neko suprostavi.\n„Melodiju više svi znamo napamet: neprijatelji države i dušmani crnogorske nezavisnosti koji, pomognuti iz Beograda, neprestano kuju nekakvu zaveru protiv ustavnog poretka, planiraju puč, haos, krvoproliće i u krajnjem prisjedinjenje Srbiji“, komentariše naš sagovornik.\nDirektorka Centra za građansko obrazovanje iz Podgorice ocenjuje da je Milo Đukanović sad onakav kakvim je on nazvao 1997. godine Slobodana Miloševića – prevaziđenim političarem.\n„On je samo pronalazio opravdanja za izbegavanje sopstvene odgovornosti, ali to sve neuverljivije zvuči i izgleda čak i takvim intervjuima sa prijateljski nastrojenim novinarima koji nemaju nikakav kritički otklon prema njegovom političkom delovanju. Njegova prevaziđenost se ogleda i u tom pokušaju da i ove proteste prevede na etnički i nacionalni nivo, kako bi se pokušao postaviti kao garant zaštite multikulturalnosti i državnosti Crne Gore.“\nTAGS: Crna Gora Milo Đukanović opozicija Protesti


Penzioneri Palilule u obilasku znamenitosti Srbije\nPoslednja dva vikenda oko 1.400 palilulskih penzionera iskoristilo je priliku da obiđe znamenitosti naše zemlje tokom besplatnih izleta koje je za njih organizovala Gradska opština Palilula u okviru projekta "Treće doba, zlatno doba".\nBesplatan koncert "Amadeus benda" u Borči\nU okviru manifestacije "Kulturno leto na Paliluli 2021" održaće se u organizaciji Gradske opštine Palilula koncert "Amadeus benda", u nedelju, 12. septembra sa početkom u 21 čas, na šetalištu kod stadiona FK BSK Borča.\nGradska opština Palilula organizuje besplatne izlete po Srbiji za penzionere sa svoje teritorije u okviru projekta "Treće doba, zlatno doba".\nPokloni i čestitke prvacima od opštine Palilula za srećan polazak u školu\nGradska opština Palilula je poklonila prvacima svih 17 palilulskih osnovnih škola đačke rančeve i školski pribor, kao mali znak pažnje za srećan i uspešan početak školovanja.\nProgram besplatnog plivanja za osnovce i penzionere\nGradska opština Palilula nastavlja sa programom „Plivajmo zajedno“ koji podrazumeva besplatno plivanje za osnovce i penzionere na plivalištu "Tašmajdan" od 1. septembra do 27. decembra 2021. godine.\nManifestacija “Kulturno leto na Paliluli”, u organizaciji Gradske opštine Palilula, a u saradnji sa Centrom za kulturu „Vlada Divljan“, održavaće se tokom avgusta i septembra.\nOtvorena Zdravstvena stanica u Borči\nZdravstvena stanica Borča, u okviru Doma zdravlja “Dr Milutin Ivković" Palilula, otvorena je danas u prisustvu predsednika Republike Srbije Aleksandra Vučića.


VUČIĆ NIKAKO DA DOĐE SEBI: Merkelova mu servirala Trumpov uslov, famoznu tačku 10 – eBosna\nVUČIĆ NIKAKO DA DOĐE SEBI: Merkelova mu servirala Trumpov uslov, famoznu tačku 10\nEvropa i Sjedinjene Američke Države ne žele više da čekaju odlaganje rješavanja statusa Kosova, a njihova zajednička inicijativa je pojačani pritisak na dvije strane da što prije dođu do sveobuhvatnog sporazuma i priznanja da Kosovo postoji, smatraju sagovornici Nova.rs.\nDijalog Beograda i Prištine o normalizaciji odnosa, nakon Washingtona i Bijele kuće, preselio se u Brisel gdje će pokrovitelj razgovora, ili bolje rečeno supervizor, biti Evropska unija.\nDomaćini sastanka, na kojem je ponovo prisustvovao predsJednik Srbije Aleksandar Vučić i premijer Kosova Avdulah Hoti, bili su visoki predstavnik Evropske unije za spoljnu i bezbJednosnu politiku Žozep Borel i specijalni predstavnik EU za dijalog Beograda i Prištine Miroslav Lajčak. Briselski razgovori o Kosovu održali su se svega tri dana nakon “istorijskog sporazuma” dvije strane o poboljšanju ekonomskih odnosa, čijem je potpisivanju prisustvovao i predsjednik najmoćnije države svijeta Donald Trump. Pomenuti dijalog u glavnom gradu Belgije zapravo je bio nastavak razgovora iz Bijele kuće, a ovoga puta, umjesto predsednika SAD, on se odvijao pod budnim okom Angele Merkel, kancelarke Nemačke – najmoćnije države EU.\nFoto: EPA/MICHAEL UKAS\nSporna i misteriozna “tačka 10”, oko koje se najduže raspravljalo nakon prvog sastanka u Washingtonu, zahtjevala je da se obje strane obavežu na međusobno priznanje i zaštitu etničkih manjina, što ju je činilo problematičnom za srpsku stranu. Dodatnu dozu misterije, kad je riječ o ovom prijedlogu, dao je specijalni savjetnik SAD za dijalog Beograda i Prištinene Ričard Grenel, koji je negirao da je pitanje međusobnog priznanja uopšte bilo na stolu tokom razgovora u Bijeloj kući. Nakon završetka razgovora u Washingtonu, Grenel je novinare obavijestio da će se o pomenutoj “tački 10″razgovarati u Briselu, te će pregovarači uz superviziju EU otvoriti i tu temu.\nGovoreći o ulogama Amerike i Evropske unije u pregovorima o statusu Kosova, direktor Foruma za etičke odnose Dragan Janjić navodi da na sastanku u Washingtonu nije ništa novo potpisano u odnosu na ono što je već dogovoreno Briselskim sporazumom.\n“Svi zaboravili da je, na primer, međusobno uvažavanje diploma obaveza Srbije i Kosova iz 2013. godine. Unapređenje železničke infrastrukture i izgradnja puteva je takođe ranije dogovoreno u Briselu”, navodi on.\nJanjić je rekao da Amerika može da obezbijedi Kosovu status posmatrača u Ujedinjenim nacijama po modelu Palestine, te da će to vjerovatno pokušati i da učini.\n“Upravo to piše u onom delu sporazuma koji zahteva od Srbije da prestane sa kampanjom protiv članstva Kosova u međunarodnim organizacijama i gde je traženo od prištinske strane da t godinu dana ne traži dana prijem u njih. Zapravo, oni su time dali vreme svim stranama da pronađu način kako da reše ovu situaciju. Pretpostavljam da će rešenje na kraju biti takvo da će Amerikanci obezbediti dovoljan broj glasova za članstvo Kosova u Interpol i Unesko”, kaže Janjić.\nUbrzano do sveobuhvatnog sporazuma Beograda i Prištine\nAgenda koja uključuje priču o nestalim i raseljenim licima, ekonomskoj saradnji i slobodi kretanja, biće dio diskusije u predstojećim razgovorima u Briselu. Pored pomenutih tema, dvije strane će se, kako navodi Janjić, dogovarati o još dvije stavke dnevnog reda.\n“U pitanju su međusobna potraživanja i položaj manjinskih zajednica. To su teme iz sveobuhvatnog sporazuma između Srbije i Kosova, na čijem završetku se ubrzano radi. Ako bude ovaj ritam i ovakva saradnja SAD i EU, realno je da se sve završi početkom naredne godine”, objašnjava Janjić, napominjući da ovakav sporazum ne podrazumeva međuosbno priznanje Srbije i Kosova:\nVučić iz Brisela: Najvažnija pitanja stižu na sto\n“Zapravo će taj dokument podrazumevati priznanje realnosti da Kosovo postoji. Neće biti priznanja, u smislu da su vlade donele odluku o tome, ali će stajati da su se dogovorile dve države”, opisuje Janjić.\nZAKUHALO SE U SKUPŠTINI RS-a: Stanivuković žestoko odgovorio Dodiku hoće li spomenik “balijama i ustašama” podići na svojoj ćaćevini ili u..\nAKO ŽELITE POBOLJŠATI PAMĆENJE KORISTITE OVU MIRISNU BILJKU ..\nNA SNAZI OD SUTRA: Krizni štab FBIH donio novu NAREDBU!\nDOKTOR TOKIĆ O TOME KAKO KORONA UTJEČE NA ONE KOJI SU PREBOLOVALI TUBERKULOZU: BIJELI LUK ZNAČAJAN ZA ZDRAVLJE\n30 GODINA SE PRETVARALA DA JE SLIJEPA: PORODICA ŠOKIRANA, DRŽAVA PREVARENA


Ova konsultativna faza je ključna za razvoj solidne i realistične agende za međustranački dijalog i utvrđivanje svih onih elemenata koji mogu da pomognu da se postigne politički konsenzus. Razgovaraćemo, i što je još važnije, pažljivo ćemo slušati šta poslaničke grupe u Narodnoj skupštini i političke platforme koje su trenutno van parlamenta imaju da kažu o nekim od najvažnijih pitanja za demokratiju Srbije.\nOve nedelje ćemo se pojedinačno sastati sa predstavnicima poslaničkih grupa u Narodnoj skupštini, a nakon Uskrsa ćemo imati pojedinačne sastanke sa opozicionim platformama koje su bile odlučile da ne učestvuju na prošlim opštim izborima. Jasno, očekujemo od svih učesnika u dijalogu da pristupe ovim razgovorima na pozitivan i konstruktivan način pun poštovanja.\nFoto: Filip Krainčanić / RAS Srbija\nTi pojedinačni sastanci će nam pomoći da ocenimo nivo posvećenosti, spremnost i sposobnost za postizanje konsenzusa kako bi se poboljšala politička klima uoči narednih izbora. Čvrsto verujemo da građani Srbije zaslužuju mogućnost da biraju svoje predstavnike u izbornom procesu koji je maksimalno slobodan i pravedan, kao i da budu prikladno obavešteni o različitim političkim programima i stavovima koje zauzimaju stranke ili platforme koje se kandiduju. U tom pogledu računamo na to da Vlada, vladajuća parlamentarna većina i opozicija preuzmu punu odgovornost i rade zajedno ka tom cilju.\nVažno je istaći da se ovaj proces zasniva na saradnji, konsenzusu i poverenju. Zato u njemu posreduje i predsednik Narodne skupštine Republike Srbije Ivica Dačić. Veoma smo zahvalni na njegovoj podršci, kao i podršci Narodne skupštine i njenih službi, koja je ključna za uspeh ovog poduhvata. Željno očekujemo tesnu saradnju sa predsednikom Skupštine Ivicom Dačićem u narednim nedeljama i mesecima kako bismo izradili realističnu agendu za međustranački dijalog i postigli opipljive rezultate.\nEvropska jevrejska zajednica želi nazad vilu u Ljubljani, u kojoj je sedište stranke Tanje Fajon: "Ispravite istorijsku grešku"\nJANŠA DA OBJASNI SVOJE IDEJE Tanja Fajon opet reagovala na famozni "non pejper" za Balkan: Vreme je za zajedništvo, a ne za podele\nOva plodotvorna saradnja sa Narodnom skupštinom je pomogla i tokom prve faze međustranačkog dijaloga 2019. kada smo radili sa političkim akterima i Vladom na najvišem nivou i postigli konsenzus o širokoj lepezi konkretnih rezultata neophodnih za unapređenje izbornih uslova. Ipak, prema izveštaju ODIHR-a o posmatranju izbora, još ima prostora za unapređenje u ovoj oblasti.\nZnamo da postoje brojna pitanja o drugoj fazi međustranačkog dijaloga i ulozi Evropskog parlamenta. Glavna ideja koja leži u osnovi je, slično kao i u prvoj fazi, da pruži platformu za dijalog među različitim političkim partijama ili platformama kako bi se našla međusobno prihvatljiva rešenja kroz konsenzus o pitanjima od nacionalnog interesa koja su ključna za razvoj pluralističke i pouzdane demokratije.\nU ovom procesu Evropski parlament preuzima svoju ulogu sa velikom skromnošću. Nismo ovde niti da donesemo gotova rešenja niti da namećemo ili zagovaramo stavove jedne ili druge političke partije. Ovde smo da potpomognemo kompleksan proces, a kao političari i predane demokrate, verujemo da bez dijaloga i volje za kompromisom nema uspešnog demokratskog procesa koji će se baviti glavnim preokupacijama u našim društvima.\nEvropska unija i njene države članice snažno podržavaju proces međustranačkog dijaloga. Poslednji izveštaj Evropske komisije o napretku pominje dijalog u više navrata. Kroz usvajanje Rezolucije o izveštaju o napretku Srbije za 2019-2020, Evropski parlament podržava i daje snažan mandat timu za posredovanje da pomogne Narodnoj skupštini u naporima da se izgrade konsenzus i poverenje širom političkog spektra.\nPotpuno smo posvećeni ovom procesu i naporno radimo na postizanju opipljivih rezultata. Naša krajnja želja je da kroz ovaj proces pomognemo da se postigne dalji napredak za Srbiju i njene građane i u pogledu evropskog puta.\nTAŠTINA PRAZNINE Dok SNS usisava sve pred sobom, opozicija se cepka na toliko kolona da bi i "Eksel" zabagovao: ĐILASOVA, BOŠKOVA, TADIĆEVA, JEREMIĆEVA...\nNepunih godinu dana pred opšte izbore, SNS se ukrupnjava i usisava sve pred sobom - poput SPAS-a Aleksandra Šapića - a opozicija se svađa i cepka na više kolona nego što mozak i ukus prosečnog glasača mogu da tolerišu.\nEmisija "Utisak nedelje" u kojoj zajedno gostuju lider Narodne stranke Vuk Jeremić i predsednik SPAS-a Aleksandar Šapić postale su tradicija, a tradicionalno je i ono što se događa iza kulisa.\nPotpredsednica Stranke slobode i pravde (SSP) Marinika Tepić dala je izjavu u kraljevačkom tužilaštvu povodom svojih tvrdnji da je predsednik Skupštine grada Jagodina Dragan Marković Palma podovodio maloletnice.\nPredsednik Srbije Aleksandar Vučić sastao se danas sa predsednikom Slovenije Borutom Pahorom, koji boravi u zvaničnoj poseti Beogradu. Dve teme su bile glavne: bilateralni odnosi i evropska perspektiva.\nKaradžiću odbijen prigovor, doživotnu robiju služiće u Velikoj Britaniji\nPredsednik Mehanizma za krivične sudove u Hagu Karmel Ađijus odbio je danas prigovor odbrane Radovana Karadžića na odluku o izdržavanju kazne doživotnog zatvora u Velikoj Britaniji, objavio je na Tviteru jedan od članova njegovog pravnog tima advokat Piter Robinson.\nVladimir Mandić: Ukloniti nekoliko trulih jabuka iz SNS\nČlan Gradskog odbora SNS Vladimir Mandić je istakao da u SNS-u ima nekoliko "trulih jabuka" koje pod hitno treba ukloniti.\nĐukanović traži smenu Nebojše Stefanovića i gradskog odbora SNS\nČlan Predsedništva i Glavnog odbora Srpske napredne stranke (SNS) Vladimir Đukanović saopštio je juče da se zalaže za smenu kompletnog gradskog odbora SNS-a Beograd, posebno za smenjivanje njegovog predsednika Nebojše Stefanovića.\nAmbasador Nemačke u Prištini Jorn Rode naglasio je da je za njegovu zemlju pitanje promena granica na Balkanu zatvoreno i ocenio da bi podnošenje tužbe protiv Srbije za genocid bio veoma dug proces koji bi zaustavio mnoge stvari na Kosovu i Metohiji.\nJAGODINA U GRLU Ružan raskid Đilasa i Boška Obradovića, posvađali se oko Marinike Tepić i "porodičnih vrednosti": "Đilas je bio deo korumpiranog sistema"\nPredsednik Stranke slobode i pravde Dragan Đilas i lider Dveri Boško Obradović ušli su danas u klinč oko funkcionerke SSP Marinike Tepić i njenih optužbi za podvođenje maloletnica na račun Dragana Markovića Palme, predsednika Skupštine Jagodine.\nAFERA "PALMA" POSVAĐALA TADIĆEVE I ĐILASOVE SARADNICE Portparolka SDS optužuje za saradnju sa Vučićem, Marinika Tepić pita: "Ko je Marina Komad?\nSlučaj Dragana Markovića Palme, odnosno optužbi na njegov račun da je učestvovao u podvođenju i seksualnom zlostavljanju maloletnica i žena u Jagodini, javnost nije ostavio ravnodušnom, a varnice su izbijale na sve strane.\nVučić danas sa Pahorom\nPredsednik Srbije Aleksandar Vučić sastaće se danas u Beogradu sa predsednikom Slovenije Borutom Pahorom.\nSNIMCI NAGIH MALOLETNICA U TELEFONU PALMINOG SARADNIKA Marinika Tepić tvrdi da ima nove dokaze protiv Markovića\nPotpredsednica Stranke slobode i pravde Marinika Tepić izjavila je danas da je policija zaplenila mobilni telefon "najbližeg saradnika" Dragana Markovića Palme, u kom se navodno nalaze snimci i fotografije nagih maloletnih devojčica.\nBEOGRAD SE NE OSVAJA U "KRUGU DVOJKE" Ima li opozicija plan kako da pridobije glasače u opštinama na periferiji?\nManje od godinu dana ostalo je do redovnih beogradskih izbora, za koje su, bez obzira na "korona okolnosti", stranke otpočele pripreme. I dok se kod vladajućih uveliko nazire adut pomoću koga će, kako smatraju, i definitivno osiguirati novu pobedu, opozicija za sada nema ili ne želi da otkrije strategiju za nadmetanje u kojem imaju najveće šanse u odnosu na izbore na ostalim nivoima vlasti.\nTužilaštvo o slučaju Tepić-Marković: U toku predistražni postupak, ispitano više od 20 osoba\nU predistražnom postupku koji se vodi povodom navoda potpredsednice Stranke slobode i pravde (SSP) Marinike Tepić da je predsednik skupštine opštine Jagodina Dragan Marković Palma podvodio devojke i maloletnice iz tog grada, do sada je ispitano 21 lice.\nIako je izgubio parlamentarne izbore i, praktično, posle tri decenije po prvi put osetio kako izgleda ne biti na vlasti, DPS Mila Đukanovića ne odustaje od namere da se na tu istu vlast ponovo vrati. Recept je jednostavan - ponuditi saradnju svojim političkim protivnicima jer, ko zna, možda će nam nekada trebati.


Šiptarske bande prete Srbiji\nŠiptarske bande prete Srbiji\nSnage vojske i policije trebalo bi jače da se suprotstave naoružanim Albanacima koji prelaze administrativnu liniju sa Kosovom. Oni već 14 godina uz blagonaklon stav vojnika Kfor i kosovske policije pod oružjem upadaju u centralnu Srbiju i prave štetu srpskom stanovništvu. Uglavnom kradu šumu, ali na meti bandi je i stoka, voće i povrće, a ne prezaju ni od oružanih napada na Srbe.\nDa je dvanaesti sat da država zaštiti građane koji žive uz liniju sa južnom pokrajinom, pokazao je i poslednji incident u selu Borovac kod Kuršumlije, kada se Žandarmerija sukobila sa grupom Albanaca, koja je krala drva iz srpskih šuma. Ovo je, prema oceni stručnjaka za bezbednost, samo jedan u nizu napada na žitelje ovog kraja, zbog čega se među meštane sve više uvlači strah i za goli život.\nDan posle sukoba sa srpskom patrolom, u kom su ranjena šestorica Albanaca, na ovom delu administrativne linije sa Kosovom u ponedeljak je bilo mirno. Na mestu razmene vatre istražni sudija Višeg suda iz Prokuplja zatekao je pustoš, jer su oni prethodno posekli oko 60 ari šume u privatnom zabranu. Prema izjavama meštana, na oko 200 metara unutar prostora opštine Kuršumlija u nedelju se vodio žestok vatreni okršaj, a pojedinačna i rafalna paljba trajala je oko pola sata. Na poprištu je pronađeno više od stotinu čaura.\nOni ističu da im Albanci šumu kradu gotovo svakodnevno od dolaska međunarodne zajednice na Kosovo, a samo njima su „očistili“ 40 ari. U haranje sa puškama u rukama Albanci kreću već od marta pa do kasno u jesen.\nOdgovornost za incidente koje prave Albanci najviše leži na bezbednosnim strukturama na Kosovu, jer je kosovska strana administrativne linije – gotovo nebranjena. Osim pljačke stoke i krađe šume u selima kuršumlijske opštine u proteklih 14 godina ubijeno je desetak meštana, a od posledica nagaznih mina nastradalo i više pripadnika srpske policije.\nDa je posle poslednjeg incidenta krajnje vreme da Srbija preispita zaštitu bezbednosti u pojasu uz liniju sa KiM smatra general u penziji Momir Stojanović, bivši načelnik Vojne službe bezbednosti. On ističe da bi naše patrole trebalo da žustrije reaguju i da ne dozvole da drske grupe huligana testiraju odbranu države.\n– Vojska i policija u Kopnenoj zoni bezbednosti ne smeju da budu učaurene u bazama. Naše snage trebalo bi da budu pokretljivije, kako bi zaštitile građane. Srbija ne sme da dozvoli da se među narod na jugu uvuče strah i sumnja da im je pored imovine ugrožen i život. Ukoliko se to desi, narod će početi da se iseljava, a država će uz bezbednosni problem dobiti i politički.\nRežim bezbednosti uz liniju utvrđen je Kumanovskim sporazumom iz 1999, koji je definisao Kopnenu zonu bezbednosti sa njene severne strane. Dve revizije ovog ugovora, prema mišljenju bivšeg šefa diplomatije SR Jugoslavije Vladislava Jovanovića, propuštene su prilike da Srbija zatraži da se i sa druge strane linije uvede stroži režim.\nKFOR I EULEKS ĆUTE\nReakcija Kfora i misije Euleks, iako su odmah obavešteni o okolnostima incidenta, izostala je. Da se sukob, sa Žandarmerijom dogodio potvrdila je jedino kosovska policija. – Povređeno je šest muškaraca, od kojih je petoro lica zadobilo lakše i jedno teže povrede – saopštio je Baki Keljani, portparol KPS. – Povređeni Albanci smešteni su Kliničko-bolnički centar u u Prištini.


мај 2018 - Biznis i Finansije\n31. maja 2018. 0 komentar\nOECD prognozira privredni rast, ali ne na zdravim osnovama\nGlobalna ekonomija trebalo bi da nastavi da raste u naredne dve godine, kažu iz OECD-a, dodajući da bi se rast njenog BDP-a mogao popeti čak na četiri odsto. Nezaposlenost je u 35 zemalja članica ove organizacije na najnižem nivou još od 80-ih godina prošlog veka.\nNo, iako je većina ekonomskih pokazatelja pozitivna, OECD upozorava na opasnosti koje bi mogle da ugroze očekivani napredak: rast cene nafte, tenzije u međunarodnoj trgovini i volatilnost na finansijskim tržištima. Ako bi cena nafte nastavila da raste i vratila se na 100 dolara po barelu, sve svetske ekonomije bi osetile ozbiljne inflatorne pritiske koji bi mogli usporiti njihov oporavak.\nU izveštaju se konstatuje i da se pomenuta ekonomska ekspanzija oslanja na niske kamatne stope i fiskalne stimulanse, te da bi ukidanje ovih povlastica moglo da je poljulja. Kada bi najjače svetske centralne banke odlučile da ukinu podsticaje, njihove privrede bi pokazale svu svoju ranjivost, a pre svega visok javni i privatni dug.\n“Fiskalni stimulansi su dobri samo na kratak rok”, kaže Fil O’Rajli, predsedavajući OECD-ovog Komiteta za biznis i industriju, i upozorava da treba zasnovati održiv ekonomski rast na zdravim osnovama. To su, prema njegovom mišljenju, unapređenje veština radne snage, digitalna inkluzija i bolje investicione procedure.\nOd maja do oktobra posetioci mogu da razgledaju polje puževa i saznaju nešto više o uzgoju i preradi vinskih puževa. Razgledanje po osobi košta 19 evra uključujući probu gratiniranih vinskih puževa i čašu vina ili bezalkoholno piće. Ko želi sam da se oproba u poslu uzgoja puževa može da prisustvuje i seminaru.\nVeritas Technologies, lider u upravljanju podacima u multi-cloud okruženjima, obelodanio je da je kompanija Fujitsu Limited odabrala rešenje Veritas Access za softverski definisano mrežno skladištenje podataka (NAS) koje se može proširivati, kao osnovu infrastrukture za uslugu Fujitsu Cloud Service K5. Primena ovog rešenja će omogućiti kompaniji Fujitsu uslove da korisnicima ponudi usluge skladištenja u oblaku koje odlikuju visoke performanse i optimizaciju troškova, lako upravljanje i povećanje kapaciteta (skaliranje).\n30. maja 2018. 0 komentar


Naknada putnih troškova i ljekova kupljenih u privatnim apotekama u Budvi vrši se svakodnevno - Vijesti | Radio Televizija Budva - Budva Crna Gora\nOsiguranici Fonda za zdravstveno osiguranje Filijala Budva mogu refundirati ljekove na osnovu određene medicinske dokumentacije dok naknada troškova prevoza pripada osiguranom licu kada po uputu izabranog doktora, odnosno Ljekarske komisije putuje u drugo mjesto radi ostvarivanja zdravstvene zaštite.\nTakodje, osigurana lica se upućuju na liječenja van naše države, na teret sredstava Fonda, ako se liječenje uspješno ne može sprovesti u javnim zdravstvenim ustanovama Crne Gore.\nZa refundaciju ljekova potrebna je sledeća medicinska dokumantacija:\n„To je recept, izvještaj ljekara specijaliste, računa, potvrda apoteke Montefarma da nemaju taj lijek. Pri tome Fond refundira samo ljekove koji se nalaze na listi“, kazao je načelnik Fonda za zdravstveno osiguranje Filijala Budva, Željko Jovanović.\nU slučajevima gdje su ispunjene pretpostavke za upućivanje na liječenje u inostranstvo, ukupne troškove liječenja, kao i troškove putovanja osiguranika i njegovog pratioca snosi Fond za zdravsteno osiguranje.\nOd nedjelje s receptom kod privatnika\nPreko mobilne aplikacije do zaliha ljekova


VODOSTAJ SANE U DALJEM PADU – Kozarski Vjesnik – Radio televizija Prijedor\nHome / Vijesti / VODOSTAJ SANE U DALJEM PADU\nVODOSTAJ SANE U DALJEM PADU\nVodostaj rijeke Sane opao je tokom noći za oko 30 centimetara i sada iznosi 425 centimetara, saopšteno je iz Odsjeka Civilne zaštite u Prijedoru.\nIz Odsjeka navode da se očekuje dalji pad vodostaja, “s obzirom na smanjen priliv voda od topljenja snijega u slivnom području i nizak nivo intenziteta padanja kiše”.\n“Još je značajno prisustvo površinskih voda tako da je i dalje zaplavljeno oko 100 stambenih objekata, kao i značajan dio poljoprivrednih površina”, dodaje se u saopštenju.\nVodostaji rijeka Gomjenice i Miloševice su ispod kritičnog nivoa i ne ugrožavaju stambene objekte i komunikacije u zoni ovih vodotoka, a usljed prodora plavnih voda i dalje je u prekidu put Prijedor-Bišćani.\n“Teritorijalna vatrogasna jedinica je u zoni naselja Gomjenica prethodnog dana ispumpavala površinsku vodu koja je prijetila da prodre do objekta osnovne škole u Gomjenici”, navodi se u saopštenju.\nOdsjek za Civilnu zaštitu predložio je da u zonama iz kojih se povukla voda preduzeće “Komunalne usluge”, potom Dom zdravlja Prijedor i “Vodovod”, te Teritorijalna vatrogasna jedinica i drugi subjekti sprovedu mjere asanacije terena i otkalanjanju posljedica poplave.\nJedna od predloženih mjera jeste da se u organizaciji Teritorijalne vatrene jedinice voda ispumpava prema utvrđenim prioritetima, a prioritetno iz stambenih objekata i objekata javnih preduzeća i ustanova, te izvrše radovi mehanizacijom kako bi se omogućilo povlačenje vode iz poplavljenih zona.


Hašim Tači za Ej-Bi-Si njuz: “Sledi istorijski sporazum dve strane” – Balkanekspresrb.rs\nHašim Tači u intervjuu za Ej-Bi-Si Hašim Tači za Ej-Bi-Si njuz: “Sledi istorijski sporazum dve strane”izjavio da će dijalog Beograda i Prištine biti uskoro gotov uz, kako je rekao, istorijski sporazum dve strane.\nTači je ovo izjavio po povratku iz Brisela, gde se posle gotovo pola godine sastao sa predsednikom Srbije Aleksandrom Vučićem, uz posredovanje Federike Mogerini, šefice evropske diplomatije.\nU intervjuu za Ej-Bi-Si njuz, koji je prenela prištinska “Gazeta expres”, Tači je pozvao sve političke subjekte na Kosovu da se pridruže procesu dijaloga.\nOcenio je da je došlo vreme da se “ponovo otvori nova faza dijaloga, na višem političkom nivou”, ali i za snažniji i značajniji dijalog koji bi vodio ka, kako kaže, kompletnoj normalizaciji odnosa između Beograda i Pirštine i ljudi na tim prostorima, ali i “dobrosusedskim odnosima i pomirenju među ljudima”, prenose prištinski mediji.\nUveren je da na Kosovu neće biti institucionalne krize posle vanrednih parlamentarnih izbora 11. juna, i izrazio uverenje da će nove institucije biti formirane u zakonskim okvirima.\n“Proces je u toku i napravili smo napredak u tom pravcu. Izgradili smo okvir sa međunarodnom zajednicom kako da napredujemo korak po korak. Važno je da se Srbi i druge zajednice sada takođe integrišu u Kosovske bezbjednosne snage. Do sada, 10 odsto KBS sastoji se od zajednica, što je interes zemlje i kosovskog društva, da ima modernu, multietničku vojsku s NATO standardima. Snažno verujem da će kosovske oružane snage biti formirane tokom 2017”, rekao je Tači reporteru Ej-Bi-Si njuz♦


Manifestacija Dani Beograda 2018 - Beogradski vremeplov - TU Magazin\nManifestacija Dani Beograda 2018 – Beogradski vremeplov\nBy redakcija on\t Apr 15, 2018 DOGAĐANJA, SRBIJA, TURIZAM\nU Beogradu se od 16. do 19. aprila tradicionalno održava manifestacija „Dani Beograda”, manifestacija sa kulturno-umetničkim programom pod imenom „Beogradski vremeplov” podsetiće sve posetioce na bogatu istoriju glavnog grada.\nZa vreme trajanja manifestacije, na Trgu Republike će biti organizovani brojni koncerti, muzičko-plesni program u kome će nastupiti umetnički ansambl Ministarstva odbrane „Stanislav Binički”, kao i nastupi Lea Martina, Neše Galije, kao i nastupi mnogih afirmisanih umetnika i izvođača.\nRaznovrsnost umetničkog programa upotpuniće ansambl „Renesans” koji će u gradskoj Biblioteci Beograda okupljenoj publici dočarati muziku iz vremena despota Stefana Lazarevića, dok će ljubitelji klasike uživati u koncertu učenika muzičke škole „Mokranjac” u Ustanovi kulture „Vuk Stefanović Karadžić”.\nSve kuturne ustanove u gradu, Muzej Nikole Tesle, Pozorište na Terazijama, Konak knjeginje Ljubice, Muzej grada Beograda, Spomen-muzej Ive Andrića, kao i ostale, biće otvorene za posete, a ulaz će biti besplatan za sve.\nOrganizovan je obilazak Kosančićevog venca, koji je nedavno obnovljen, takođe i obilazak istorijskih kuća koje su nacionalno blago i nasleđe Beograda, izložbe knjiga Muzeja grada Beograda, i ostalih izložbi fotografija i stripova koje su organizovane na različitim lokacijama u gradu. Kuriozitet je akcija koja je organizovana kod Dizdareve kule Beogradske tvrđave, svi posetioci će moći da se oprobaju u streličarstvu.\nMnifestacija se održava 16. put zaredom, Beograd proslavlja svoje dane kojim se obeležavaju važni datumi u istoriji grada, prvi je 16. april 878. godine, kada se u pismu pape Jovana VIII prvi put zvanično pominje slovensko ime grada Beograda, a drugi je 19. april 1867. godine, kada je turski paša Ali Riza predao ključeve grada Beograda knezu Mihailu Obrenoviću.


Grčka je jedna od pet država Evropske unije koja nije priznala nezvisnost Kosova ali ima svoju kancelariju za vezu u Prištini. (Foto: zastava Kosova u odrazu stakla)\nMinistarka spoljnih poslova Kosova Donika Grvala (Gervalla) prihvatila je poziv Grčke da zvanično poseti tu zemlju, potvrđeno je za Radio Slobodna Evropa (RSE) iz Ministarstva spoljnih poslova u Prištini. Navodi se da će se Grvala rado odazvati pozivu, ali nije precizirano kada.\nPoziv za posetu ministarke Grvale zvaničnoj Atini je prenela šefica grčke kancelarije za vezu sa Kosovom Hrisula Aliferi (Chryssoula Aliferi), tokom sastanka sa premijerom Kosova Aljbinom (Albin) Kurtijem u četvrtak 15. aprila.\nKurti je od Aliferi zatražio da se Grčka pridruži bloku država koje su priznale nezavisnost Kosova, ali prema stavu zvanične Atine, koji je iznet na veb stranici Kancelarije za vezu Grčke u Prištini, to dosta zavisi od ishoda dijaloga Kosova i Srbije.\nHrisula Aliferi: Grčka podržava Kosovo na evropskom putu\nPozicija Grčke po pitanju nezvisnosti Kosova ostaje nepromenjena, ali Grčka podržava Kosovo na evropskom putu kao i viznu liberalizaciju, izjavila je za RSE šefica grčke Kancelarije za vezu sa Kosovom Hrisula Aliferi.\nOna je dodala da Grčka, “kao dugogodišnja članica EU i NATO-a, teži ka konsolidaciji mira, demokratije i stabilnosti, bezbednosti i ekonomskom razvoju, kao i vladavini prava na Zapadnom Balkanu, uspostavljanjem dobrih komšijskih odnosa kroz poštovanje osnovnih principa međunarodnog prava”.\n„U tom kontekstu, Grčka je snažno podržala evropsku perspektivu svih zapadnobalkanskih partnera, uključujući Prištinu, kao i dijalog između Prištine i Beograda kojim posreduje EU”, navela je Aliferi.\nOna je ukazala da Grčka ima konstruktivan pristup prema Prištini, te da je uspostavljena saradnja na različitim poljima.\nGovoreći o bileteralnim odnosima dve zemlje, Aliferi je podsetila da je ministar spoljnih poslova Grčke boravio u Prištini oktobra prošle godine i tom prilikom podržao ekonomsku saradnju.\nKao nastavak te saradnje, kaže ona, 20. aprila se održava četvrti grčko-kosovski poslovni forum, koji će zbog epidemiološke situacije ovoga puta biti održan u online formatu.\nAliferi je navela i da je upućen poziv ministarki spoljnih poslova i dijaspore Kosova, Doniki Grvali, da poseti Atinu a da će datum njene posete biti blagovremeno saopšten.\nIz Ministarstva spoljnih poslova Kosova navode da zvanična Priština i Atina već imaju dobre bilateralne odnose i dodaju da je “Kosovo veoma zainteresovano za produbljivanje međuinstitucionalne saradnje sa Grčkom”.\n“Kosovo je posvećeno jačanju ove saradnje u budućnosti a kako bi ona rezultirala priznanjem od strane Grčke, kao važne zemlje za nas u EU i u regionu”, navode iz ministarstva.\nDodaje se da je Kosovo optimistično po ovom pitanju imajući u vidu da su se bileteralni odnosi između dve zemlje povećali.\n“Pored toga, radimo na produbljivanju bilateralnih odnosa u oblasti ekonomije, kulture ali i na drugim poljima koja su važna za obe zemlje”, dodaje se.\nRSE je poslao upit grčkoj kancelarijei za vezu u Prištini sa pitanjem da li je zvanična Atina promenila svoj stav kada je u pitanju status Kosova.\nDo objavljivanja ovog teksta odgovor nije stigao.\nNa zvaničnom sajtu Kancelarije za vezu Grčke na Kosovu stoji da je “grčka politika inspirisana iskrenom voljom da izgradi okruženje mira i prosperiteta za sve narode u regionu, uz poštovanje ljudskih prava i osnovnih sloboda”.\nA kada je u pitanju politički stav Grčke prema Kosovu, navodi se da “u potpunosti podržavamo dijalog Beograda i Prištine pod pokroviteljstvom EU, koji je dao značajan podsticaj evropskom kursu dve strane” uz zaključak da je to kurs koji Grčka promoviše za Zapadni Balkan u celini.\nPrvi trilateralni sastanak šefova diplomatija Srbije, Grčke i Kipra\nPortparol Vlade Kosova Prparim Krueziu (Perparim Kryeziu) nije precizirao da li će kosovske vlasti preduzeti neke konkretne korake koji bi doprineli tome da pet članica EU, koje ne priznaju Kosovo to i učine.\nKada su u pitanju odnosi zvanične Prištine i Atine, Krueziu ukazuje da je Grčka podržala članstvo Kosova u međunarodnim organizacijama, te podržava odluku o liberalizaciji viznog režima i evropske integracije Kosova.\n“Verujemo da bi ovaj prijateljski pristup trebalo da rezultira pridruživanjem Grčke ostalim zemljama EU koje priznaju Kosovo”, kaže Krueziu.\nAfrim Hoti: Velika mogućnost da Grčka uskoro prizna Kosovo\nProfesor međunarodnih odnosa u Prištini Afrim Hoti smatra da postoji velika mogućnost da Grčka uskoro prizna Kosovo i ocenjuje da ona to do sada nije učinila samo zbog svojih problema sa Kiprom.\nHoti napominje da bi za Kosovo u ovom trenutku bilo jako važno da dobije priznanje neke od pet država članica EU, koje još uvek nisu priznale Kosovo kao nezavisnu državu.\n“Od ovih pet zemalja mislim da će Grčka prva priznati Kosovo”, navodi Hoti.\nOn ukazuje da Kosovo i Grčka već imaju dobre odnose i dodaje da je “najproblematičnija” Španija, koja takođe ne priznaje nezavisnost Kosova.\n“Moralo je više da se uradi po tom pitanju, pogotovo kada je u pitanju Španija”, navodi on.\nLjuljzim Peci: Priznanje Kosova zavisi od dijaloga\nSa druge strane, Ljuljzim (Lulzim) Peci, bivši diplomata i direktor Kosovskog instituta za politička istraživanja i razvoj – KIPRED, smatra da Kosovo nije moglo ništa da uradi kako bi uticalo na odluku Grčke, Rumunije, Slovačke, Kipra i Španije povodom priznanja kosovske nezavisnosti.\nEU: Dijalog doneo razlike ali je vreme za okončanje procesa\nPolitika tih zemalja, kaže Peci, zavisi od ishoda dijaloga Kosova i Srbije koji se od 2011. vodi u Briselu posredstvom Evropske unije.\n“Od ovih zemalja najbliže tome da se prizna Kosovo su Grčka, Rumunija i Slovačka, a Španija i Kipar su dosta daleko. Taj stav zavisi od rezultata dijaloga (Kosovo i Srbija). Ako bude eksplicitnog priznavanja Kosova ili sveobuhvatnog sporazuma između Prištine i Beograda koje će podrazumevati priznanje ali ne eksplicitno, onda će se pozicija ovih zemalja promeniti”, objašnjava Peci.\nOn navodi da je Kosovo blokirano da napreduje ka učlanjenju u EU i NATO upravo zbog činjenice što ga pet zemalja članica EU ne priznaju.\n“Kosovo je do sada moglo da bude dosta blizu ka učlanjenju u NATO i to bi značilo kraj ruskog uticaja na Balkan. Evroatlanske integracije nisu moguće i ne može da se napravi neki važan korak u tom smislu”, poručuje Peci i zaključuje da je status Kosova “evropski problem i da zato Kosovo ima problema da se u potpunosti integriše u evropsku zajednicu”.\nKosovo je do sada priznalo 117 zemalja, a jedno od poslednjih je došlo od strane Izraela početkom februara 2021. godine. Uspostavljanje diplomatskih odnosa Kosova i Izraela je došlo nakon odluke o priznanju koje je utvrđeno Vašingtonskim sporazumom o normalizaciji ekonomskih odnosa između Prištine i Beograda, koji je potpisan 4. septembra 2020. godine u Beloj kući uz prisustvo tadašenjeg predsednika SAD Donalda Trampa.\nPre toga Kosovo je 2018. godine priznao Barbados ali je istovremeno zvanični Beograd aktivno vodio kampanju za povlačenje priznanja nezavisnosti Kosova. Tako Srbija tvrdi da je, pored ostalih, priznanje Kosova povukla Gana, Lesoto, Liberija, Gvineja Bisao, međutim ove zemlje Kosovo nisu izbrisale sa liste zemalja koje su ga priznale a koja je objavljena na sajtu Ministarstva spoljnih poslova.\nInače, Vašingtonskim sporazumom Srbija se obavezala da na godinu dana prekine kampanju za povlačenje priznanja nezavisnosti Kosova, a sa druge strane Kosovo je prihvatilo da na godinu dana ne traži učlanjenje u međunarodnim organizacijama.


U modernom i originalnom ambijentu, opremljenom u skladu sa savremenim standardima u oblasti fitnesa, Palestra Fitness vam nudi:\nIndividualno vođeni program\nPoboljšati funkcionalne sposobnosti organizma (ojačati srce, pluća i krvni sistem) i skinuti suvišne kilograme koji ugrožavaju zdravlje i narušavaju estetski izgled, osnovni su zadaci svakog ozbiljnijeg fitness programa. Redovnim aerobnim vežbanjem (2-5 x nedeljno , >15 min), povećava se sposobnost organizma da koristi kiseonik, a i znatno se ublažavaju posledice svakodnevnog stresa. Kako bi zadržali svežinu i motivaciju, potrebno je često menjati aerobnu vežbu.\nIzgradnja i oblikovanje tela, razvoj snage, proporcionalni i simetrični mišići, korekcija "lošeg držanja", "zategnuti" - tonizirani mišići, šira ramena, uži bokovi, izraženiji trbušni mišići….., su razlozi zbog kojih se potencijalni klijenti opredeljuju za Strenght program.\nOsnovne karakteristike opreme "TECHNOGYM" su odlična anatomska prilagodljivost, nečujnost, minimalna mogućnost pogrešnog izvođenja vežbi.\nDanas mnogi clanovi vezbaju u rezimu kombinovanog programa(cardio+strength).Osim dokazano povoljnog uticaja koji ima na kardiovaskularni sistem i povećanje snage , poslednjih godina se sve više ističe njegov značaj u borbi protiv epidemije gojaznosti.Kombinovani program se posebno preporucuje osobama koje bi zelele da brzo I efikasno poboljsaju fizicku spremnost I steknu navike zdravog nacina zivota.\nINDIVIDUALNO VOĐENI TRENINZI\nIndividulano vođeni trening definisan kao – “SILVER PAKET” predstavlja najbolje izbalansiran odnos izmedju cene i kvaliteta, jer se za vrlo prihvatljiv iznos novca dobija organizacija treninga od strane stručnog terenera koji osmišljava i prati svaki trening. Trener daje savete o ishrani, evidentira rezultate testova i merenja i na osnovu sopstvenih zaključaka kao i potreba i želja vežbača otklanja vezbacu sve nejasnoce koje nastaju u toku treninga i vodi trening u pravcu postizanja željenih rezulatata.\nPersonalni trening - definisan kao “GOLD PAKET” predstavlja vrhunac ponude u našem klubu.Rad sa ličnim trenerom odlikuje najveći mogući stepen posvećenosti trenera klijentu.\nIndividualni koncept podrazumeva način treniranja u okviru kojeg je trener konstantno prisutan uz vežbača kome odredjuje, objašnjava i demonstrira vežbe, prati, sugeriše i ispravlja tokom rada, savetuje režim ishrane,u skladu sa zeljama i potrebama klijenta sa teznjom da se ostvare unapred defininisani ciljevi klijenta. Siguran put do cilja garantuje i veliki izbor moderne opreme.\nKorporativni program PONUDA ZA FIRME\nDruštveno odgovorne firme posebnu pažnju posvećuju zdravlju svojih zaposlenih. Naučna ispitivanja ukazuju na činjenicu da redovna fizička aktivnost smanjuje nivo stresa i odsustva zbog bolovanja, a podiže motivaciju zaposlenih te stimuliše bolju produktivnost na radnom mestu. Imajući u vidu ove činjenice, Palestra Fitness Studio uvrstio je i specijalnu ponudu za podsticanje i unapređenje opšteg zdravlja i telesnih sposobnosti, posebno prilagođenu potrebama poslovnih ljudi, što podrazumeva posebne popuste za grupe zaposlenih i bonus usluge.